CELEX: 22017D1313
Language: hu
Date: 2016-02-05 00:00:00
Title: Az EGT Vegyes Bizottság 30/2016 határozata (2016. február 5.) az Európai Gazdasági Térségről szóló megállapodás XX. mellékletének (Környezet) módosításáról [2017/1313]

20.7.2017   
               
               
                  HU
               
               
                  Az Európai Unió Hivatalos Lapja
               
               
                  L 189/48
               
            AZ EGT VEGYES BIZOTTSÁG 30/2016 HATÁROZATA
      (2016. február 5.)
      az Európai Gazdasági Térségről szóló megállapodás XX. mellékletének (Környezet) módosításáról [2017/1313]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  A 976/2009/EK rendeletnek az INSPIRE metaadatelem fogalommeghatározása tekintetében történő módosításáról szóló, 2014. december 10-i 1311/2014/EU bizottsági rendeletet (1) bele kell foglalni az EGT-megállapodásba.
               
            
                  (2)
               
               
                  A 2007/2/EK európai parlamenti és tanácsi irányelv végrehajtásáról szóló 1089/2010/EU rendeletnek a téradat-szolgáltatások interoperabilitása tekintetében történő módosításáról szóló, 2014. december 10-i 1312/2014/EU bizottsági rendeletet (2) bele kell foglalni az EGT-megállapodásba.
               
            
                  (3)
               
               
                  Az EGT-megállapodás XX. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás XX. melléklete a következőképpen módosul:
      
                  1.
               
               
                  Az 1jc. pont (976/2009/EK bizottsági rendelet) a következő francia bekezdéssel egészül ki 2017. december 31-i hatállyal:
                  
                              „—
                           
                           
                              
                                 32014 R 1311: a Bizottság 2014. december 10-i 1311/2014/EU rendelete (HL L 354., 2014.12.11., 6. o.)”.
                           
                        
            
                  2.
               
               
                  Az 1je. pont (1089/2010/EU bizottsági rendelet) a következő szöveggel egészül ki:
                  
                              „—
                           
                           
                              
                                 32014 R 1312: a Bizottság 2014. december 10-i 1312/2014/EU rendelete (HL L 354., 2014.12.11., 8. o.).
                           
                        A rendelet rendelkezéseit e megállapodás alkalmazásában a következő kiigazítással kell értelmezni:
                  Az EFTA-államok tekintetében a 14a. cikkben említett dátum úgy értendő, hogy további hároméves időszakot foglal magában.”
               
            2. cikk
      Az 1311/2014/EU és az 1312/2014/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat 2016. február 6-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2016. február 5-én.
         
            
               az EGT Vegyes Bizottság részéről
            
            
               az elnök
            
            Claude MAERTEN
         
      
      
         (1)  HL L 354., 2014.12.11., 6. o.
      
      
         (2)  HL L 354., 2014.12.11., 8. o.
      
      
         (*1)  Alkotmányos követelmények fennállását nem jelezték.